section_heading: Životopis
paragraph_text: Godine 1909. pohađao je sveučilište u Göttingenu, gdje je završio doktorat iz filozofije, učeći pod vodstvom Husserla i Adolfa Reinacha. Godine 1912. oženio se Margaretom Denck te je s njom imao jedno dijete. 1913. Hildebrand odlazi u Rim kako bi prisustvovao prvoj pričesti jedne od svojih sestara. Zbog Schelerovih spisa Hildebrand se preobratio na katoličanstvo 1914. godine te su on i njegova supruga bili primljeni u Katoličku Crkvu.